زیارت : حکومت بلوچستان نا کنڈآن اُلس ءِ اڑزان نت انا فراوانی برجا ءِ۔ زیارت اٹ ڈپٹی کمشنر زیارت شبیر احمد بادینی نا پارت و ایڈیشنل ڈپٹی کمشنر زیارت سمیع اللہ کاکڑ زندرہ لیویز تھانہ نا ہند آ سرکاری نہاد آتیا 6 سد گونی 20 کلو نت بشخ وپانٹ کریر او وخت آ تھانہ انچارج سراج الدین،زمان خان ڈسٹرکٹ انتظامیہ قبائلی کماش آک ہم ساڑی ئسر۔ او وخت آ زیارت نا جتاجتا ہند آتیان بروک آ اُلس سرکاری نہاد آتیا نت ہلک و اُلس سرکاری نہاد آتیا نت انا فراوانی نا صوبائی حکومت و ڈسٹرکٹ انتظامیہ نا دا گام انا ستا ءِ کرے و اسہ جوان ءُ گام اس پن کرے۔ سرکاری نہاد آتیا نت انا بشخ وپانٹ آن اُلس نا چہرہ غاک ملنگار۔
(خ ن)
